الجودو او الجيدو باليابانى: 柔道 و بتعنى بالحرف الطريقه اللينه و هو اسم نوع من انواع الفنون القتاليه اليابانيه, عملها جيجورو كانو سنة 1882. بالتطوير من جيو جتسو بعدما حذف منه التقنيات الخطيره و خلاه بالطريقه ديه اكتر مناسبه للممارسه الرياضيه اللى فتح الباب لدخولها الالعاب الاولمبيه. سنه 1882 كانو اسس مدرسته لتعليم الجودو كودوكان فى طوكيو وت اللى بتعنى كودوكان مكان تعليم الطريق. المباراه بين اللاعبين اسمها "راندرى" و كل لاعب بيلبس بدله خاصه للعبه و فيه فى مباريات الجودو تلات انواع للنقاط "الايبون" "ippon" و هى الضربه القاضيه, الوزارى و اللى بتتحسب نص نقطه و نقطتين وزارى بيساوى ايبون. و اذا تعادل اللاعبين بيروحو للنقطه الذهبيه فاول من بيسجل نقطه لصالحه هو الفايز و النقطه الذهبيه قانون جديد فى الجودو, استخدمت فى اولمبياد سنه 2004. مصطلح "جودو" يتكون من 2 كانجى. المدلول الاول المرونه, التكيف (柔, jū؟), و التانى الطريق, المبدأ (道, dō؟), فيمكن ترجمتها على انها "طريقه المرونه", او مبدا التكيف.